98/2021

Útdráttur

G var sakfelldur fyrir umferðarlagabrot með því að hafa ekið bifreið sviptur ökurétti og undir áhrifum áfengis og ávana- og fíkniefna. Samkvæmt dómvenju og að virtum sakarferli G var staðfest niðurstaða héraðsdóms um 12 mánaða fangelsisrefsingu og ævilanga ökuréttarsviptingu. Ekki þóttu efni til að binda refsinguna skilorði.

Dómur Landsréttar

Mál þetta dæma landsréttardómararnir A-kk-nf E. J-kk-nf, E-kk-nf J-kk-nf og R-kvk-nf H-kvk-nf.

Málsmeðferð og dómkröfur aðila

1

Ríkissaksóknari skaut málinu til Landsréttar 12. febrúar 2021 í samræmi við yfirlýsingu ákærða um áfrýjun. Áfrýjað er dómi Héraðsdóms Reykjavíkur 2. febrúar 2021 í málinu nr. S- 6543/2020.

2

Ákæruvaldið krefst staðfestingar hins áfrýjaða dóms.

3

Ákærði krefst þess að refsing hans verði milduð og alfarið bundin skilorði.

Niðurstaða

4

Eins og fram kemur í hinum áfrýjaða dómi hefur ákærða 15 sinnum verið gerð refsing fyrir brot gegn umferðarlögum. Var refsing hans í héraði ákveðin með hliðsjón af áralangri dómvenju sem á sér stoð í 5. tölulið 1. mgr. 70. gr. almennra hegningarlaga nr. 19/1940. Ákærði hefur ekki lagt fram gögn sem gefa vísbendingar um að hagir hans séu að einhverju leyti breyttir svo að efni séu til að skilorðsbinda refsingu hans.

Með hliðsjón af framangreindu en að öðru leyti með vísan til forsendna hins áfrýjaða dóms verður hann staðfestur.

5

Ákærði greiði allan áfrýjunarkostnað málsins, þar með talin málsvarnarlaun skipaðs verjanda síns sem ákveðin verða að meðtöldum virðisaukaskatti eins og í dómsorði greinir.

Dómsorð :

Hinn áfrýjaði dómur skal vera óraskaður.

Ákærði, G-kk-nf A-kk-nf Á-kk-nf, greiði allan áfrýjunarkostnað málsins, 253.832 krónur, þar með talin málsvarnarlaun skipaðs verjanda síns, V-kk-ef H.

V-kk-ef lögmanns, 235.600 krónur.

Dómur Héraðsdóms Reykjavíkur 2. febrúar 2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. október 2020, á hendur G-kk-þgf A. Á-kk-þgf, kt. [...], Eystri-Hellum, Selfossi, fyrir umferðarlagabrot með því að hafa, sunnudaginn 12. apríl 2020, ekið bifreiðinni [...]sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 1,07‰, amfetamín 335 ng/ml og kókaín 45 ng/ml) um Grjótháls í Reykjavík, við hús nr. 8, þar sem lögregla stöðvaði aksturinn.

Telst brot þetta varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní 1985. Samkvæmt framlögðu sakavottorði, dagsettu 1. október 2020, hefur hann 15 sinnum frá árinu 2005 hlotið dóm fyrir brot gegn umferðarlögum, hegningarlögum, vopnalögum og lögum um ávana- og fíkniefni. Nú síðast hlaut hann 8 mánaða fangelsisdóm 21. nóvember 2019 í Héraðsdómi Suðurlands.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr.19/1940 þykir refsing ákærða hæfilega ákveðin fangelsi í 12 mánuði.

Með vísan til lagaákvæða í ákæru er ævilöng ökuréttarsvipting ákærða áréttuð.

Ákærði greiði málsvarnarþóknun skipaðs verjanda síns, V-kk-ef H. V-kk-ef lögmanns, 188.480 krónur, að meðtöldum virðisaukaskatti, og 165.110 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóminn.

D Ó M S O R Ð:

Ákærði, G-kk-nf A. Á-kk-nf, sæti fangelsi í 12 mánuði.

Ákærði er sviptur ökurétti ævilangt.

Ákærði greiði málsvarnarþóknun skipaðs verjanda síns, V-kk-ef H. V-kk-ef lögmanns, 188.480 krónur og 165.110 krónur í annan sakarkostnað.